b"\n_START_ARTICLE_\nAntiga Esgl\xc3\xa9sia de Sant Antoni\n_START_SECTION_\nDescripci\xc3\xb3\n_START_PARAGRAPH_\nEdifici en runes que conserva nom\xc3\xa9s la part inferior dels murs, havent desaparegut les cobertes i distribuci\xc3\xb3 interior. \xc3\x89s un edifici entre mitgeres. L'\xc3\xbanic sector que conserva encara l'estructura \xc3\xa9s el nivell de planta de la fa\xc3\xa7ana, separada de la part superior, mig enrunada, per una senzilla motllura horitzontal de quart de bossell. Realitzada totalment amb carreus de pedra, queda centrada per una portalada adovellada de mig punt. A sobre la dovella central, dins un cercle, hi ha un bust de Sant Antoni amb un ocell en relleu, possiblement del segle XIV-XV. A l'extrem Nord hi ha una porta petita allindada, i a sobre una finestra rectangular que conserva les portelles de fusta, amb un senzill treball de talla. A partir de la cornisa, l'obra \xc3\xa9s de ma\xc3\xa7oneria arrebossada.\n_START_SECTION_\nHist\xc3\xb2ria\n_START_PARAGRAPH_\nSegons J. Miravalls, l'edifici \xc3\xa9s medieval en els baixos i del segle XVII la resta, encara que altres fonts indiquen que \xc3\xa9s del segle XVIII._NEWLINE_A l'interior es conservaven el 1983 frescos als murs i es guardaven els passos de Setmana Santa."